# Nejishiki

Nejishiki (en japonès: ねじ式) és una història curta de manga escrita i il·lustrada pel mangaka Yoshiharu Tsuge. Tracta d'un nen de nom desconegut que recorre diversos llocs d'un Japó devastat per la guerra per tal de trobar un metge que pugui curar la seva artèria perforada.
El manga fou publicat per primera vegada a la revista Garo l'any 1968, adquirint una ràpida popularitat entre el jovent japonès. Ha estat adaptat a un videojoc i a una pel·lícula live-action.

## Argument

Un nen surt del mar, arrivant a la costa, amb una artèria del braç perforada i de la qual no para de rajar sang. Ja en terra ferma, es topa amb un Japó devastat per la guerra i es posa a buscar un metge que li curi la ferida, però el primer poble per on passa no n'hi cap. Aleshores, el nen segueix les vies del tren amb l'esperança que el porti al següent poble, però el tren al qual puja el porta de nou al lloc d'on venia. Reempren la recerca del següent poble, aquesta vegada amb èxit, i es topa amb una dona gran que li diu que el metge que desitja es troba en una fàbrica propera. Malgrat aquestes indicacions, el nen visita a una ginecòloga que resideix en un búnquer, amb la qual acaba mantenint una relació sexual. Seguidament, la seva artèria perforada és reparada amb una vàlvula de seguretat i una clau anglesa. El manga acaba amb el nen navegant en una barca a motor.

## Estil i crítica

Nejishiki no compta amb una trama convencional i, tal com moltes de les obres de Tsuge per a Garo, manté un marcat to surrealista i ambigu al llarg del progrés narratiu. Tots els personatges, excepte el personatge principal, es dibuixen com si fossin estàtics.
Hi ha hagut diverses interpretacions dels temes del manga, amb diversos crítics que argumenten que tracta sobre el naixement i la mort, o el nihilisme existencial.
Els divulgadors catalans Estrada i Bernabé, afirmen de Nejishiki que és una història de temàtica directament absurda, tractant-se probablement d'un somni o d'un malson de Tsuge. Pel què fal al seu peculiar estil, comenten que «la sensació que aquestes històries deixen al lector arriva a ser profunda: són històries que, en el moment de llegir-les, un se sent tremendament confús, però conforme passa el temps van calant i aferrant-se a la memòria, deixant-hi una empremta difícil de definir i que rarament permaneix al llegir o visionar altres obres de ficció». La sensació que Tsuge deixa al lector, continuen, és de «desassossec, solitud i fins i tot de "fredor"».

## Publicació

Nejishiki va ser publicat al número de juny de 1968 de la revista Garo i de seguida es va guanyar l'estatus de culte entre el jovent japonès de l'època. Posteriorment va ser traduït a l'anglès per Bill Randall per a la revista nord-americana The Comics Journal per al seu número de febrer de 2003.
A Espanya, el manga fou publicat per l'editorial Gallo Negro.

## Adaptacions

El manga fou adaptat a un joc per a les plataformes japoneses PC-9800 i Sharp X68000 el 1989. L'any 1998, el director de cinema japonès Teruo Ishii va adaptar el manga a una pel·lícula live-action, la qual a part de Nejishiki també és coneguda pel títol anglès de Wind-Up Type. La pel·lícula és protagonitzada per Tadanobu Asano i Miki Fujitani.

## Bibliografia

* Estrada, Oriol; Bernabé, Marc. 501 mangas que leer en español (en castellà). Barcelona: Norma Editorial, 2019, p. 398. ISBN 978-8467939408.

## Referències

* ↑ «Yoshiharu Tsuge's Nejishiki». thecribsheet-isabelinho.blogspot.in, 12-12-2008. [Consulta: 23 gener 2017].
* ↑ Schodt, Frederik L. Dreamland Japan: Writings on Modern Manga. Stone Bridge Press, Inc., 2011, p. 201–202. ISBN 978-1933330952.
* ↑ Journal, The Asia Pacific. «The Incident at Nishibeta Village: A Classic Manga by Tsuge Yoshiharu from the Garo Years | The Asia-Pacific Journal: Japan Focus». apjjf.org. [Consulta: 24 gener 2017].
* ↑ «The Comics Journal: Interviews». archive.li, 02-02-2012 [Consulta: 24 gener 2017]. Arxivat 2012-02-02 at Archive.is
* 1 2 3 Estrada, Oriol; Bernabé, Marc. 501 mangas que leer en español (en castellà). Barcelona: Norma Editorial, 2019, p. 398. ISBN 978-8467939408.
* ↑ «The Comics Journal No. 250, February 2003 | The Comics Journal» (en anglès americà). www.tcj.com, 08-01-2003. [Consulta: 23 gener 2017].
* ↑ «Neji Shiki» (en anglès). GameSpot. [Consulta: 23 gener 2017].

## Enllaços externs

* Nejishiki a Internet Movie Database (anglès)
* The Stopcock scanlation a Concerned Theatre Japan, Center for Japanese Studies Publications. (anglès)